Sofiya Raffaeli

**Sofiya Raffaeli** (; ) — italiyalı bədii gimnast, 2024-cü il Olimpiya Oyunlarının bürünc medal laureatı, dəfələrlə Dünya və Avropa çempionu.
## Karyerası
### Erkən illəri
Sofiya Raffaeli bədii gimnastika ilə məşğul olmağa 7 yaşından başlayıb. O, Fabriano Klubunda Culietta Kantaluppi, Kristina Giurova və Bilyana Dyakovanın tələbəsi olub. Raffaeli beynəlxalq debütünü 2018-ci il Avropa Gənclər Çempionatında edərək, klublar finalında 5-ci yeri tutub. 2019-cu il Dünya Gənclər Çempionatında o, komanda yarışında, lentlə və gürzlə hərəkətdə üç gümüş medal qazanıb.
### 2020
2020-ci ildə Sofiya, millidə böyüklər yarışlarında debüt edib. İtaliya çempionatında çoxnövçülükdə üçüncü yeri, klublar yarışında birinci yeri, topla hərəkətdə ikinci yeri tutub.
### 2021
Sofiya Raffaeli, Sofiya Dünya Kubokunda çoxnövçülükdə onuncu olub, fərdi yarışlarda finalda isə gürzlərdə gümüş, topda isə bürünc medal qazanıb. Daşkənddə keçirilən Dünya Kubokunda lentlə və halqa ilə hərəkətlərin finalında iki gümüş medal qazanıb.

May ayında Raffaeli Pezaroda keçirilən Dünya Kubokunda iştirak edərək, burada çoxnövçülükdə səkkizinci yeri tutub. İtaliya milli çempionatında, çoxnövçülükdə ikinci yeri tutan Sofiya ölkəsini 2020-ci ildə Tokioda keçirilən Olimpiya Oyunlarında təmsil etmək imkanını qazandırsa da, milli komandanın baş məşqçisi Emanuella Makkaraninin qərarı ilə idmançı bu yarışların ərizəsinə daxil edilmədi. Sofiya Raffaeli və Aleksandra Aciuciukules 2021-ci ildə keçirilən bədii gimnastika üzrə Avropa çempionatında İtaliyanı təmsil ediblər. Raffaeli çoxnövçülük və gürzlərin finalında səkkizinci olub.

2021-ci il Dünya çempionatında o, halqa yarışında bürünc, komanda yarışında isə gümüş medal qazanıb.

### 2022
left|thumb|2022-ci il Avropa çempionatında
Raffaeli 2022-ci ildə Afinada keçirilən Dünya Kubokunda yarışaraq, çoxnövçülükdə, top və gürzlərdə finalda qızıl, halqada gümüş medal qazanıb.  Aprelin 8-10-da Raffaeli 2022-ci ildə Sofiyada keçirilən Dünya Kubokunda iştirak edib və burada çoxnövçülükdə Boryana Kaleinə uduzaraq gümüş medal qazanıb. O, həmçinin halqa, top, gürzlə hərəkətlərdə 3 gümüş medal qazanıb və lentlə finalda 6-cı yeri tutub. Daha sonra Raffaeli Bakıda keçirilən Dünya Kubokunda iştirak edərək, Boryana Kaleyn və Milena Baldassarrini qabaqlayaraq karyerasında ikinci çoxnövçülük qələbəsini qazanıb. Halqa ilə yarışda qızıl medal, top və gürzlə hərəkətdə iki bürünc medal qazanıb, lentlə hərəkətdə 5-ci olub.

Daha sonra Sofiya Raffaeli 2022-ci il İtaliya çempionatında yarışaraq, çoxnövçülükdə qızıl medal qazanıb. Finalda Milena Baldassarrini qabaqlayaraq top, halqa, lent, gürzlə yarışda dörd qızıl medal qazanıb. İyunun 3-5-də Raffaeli 2022-ci ildə Pezaroda keçirilən Dünya Kubokundakı yarışda yenə çoxnövçülükdə qızıl medal qazanıb. Bundan əlavə, o, halqa, top və gürzlə hərəkətlərin finalında 3 qızıl, lentlə hərəkətdə isə gümüş medal qazanıb.

İyunun 15-dən 19-dək İsrailin Təl-Əviv şəhərində keçirilən 2022-ci il Avropa çempionatında çıxış edən Raffaeli halqa, gürzlə, top və komanda yarışlarında müvafiq olaraq 2 qızıl və 2 gümüş medal qazanaraq, o, Avropa çempionatında qızıl medal qazanan ilk İtaliya bədii gimnastı oldu.

Raffaeli 2022-ci il Dünya Oyunlarında İtaliyanı təmsil edərək, klublar arasında finalda qızıl medal, halqa və top yarışları finalında isə iki gümüş medal qazandı. 26-28 avqust tarixlərində Raffaeli Kluj-Napokada keçirilən Dünya Çağırış Kubokunda iştirak edib. Yarışda çoxnövçülük üzrə qızıl medal qazandı, Dünya Çağırış Kubokunda çoxnövçülükdə qızıl medal qazanan ilk italiyalı bədii gimnast oldu. O, həmçinin halqa və lentlə finalda 2 qızıl, klublar arasında finalda isə bürünc medal qazanıb.

Raffaeli 2022-ci il sentyabrın 14-dən 18-dək Bolqarıstanın paytaxtı Sofiyada keçirilən Dünya çempionatında İtaliyanı təmsil edib, çoxnövçülük, halqa, top, lentlə və komanda yarışlarında 5 qızıl, klublararası finalda isə bürünc medal qazanıb.

### 2023
Mövsümün ilk start yarışı İspaniyanın Marbelya şəhərində keçirilən Qran Pri mərhələsi olub. Sofiya yarışda çoxnövçülükdə qalib gəlib. Fərdi yarışlarda finalda Sofiya lentlə qızıl, klublar arasında finalda isə gümüş medal qazanıb.  Martın 18-də Raffaeli Afinada keçirilən 2023-cü il dünya çempionatında iştirak edib. O, çoxnövçülükdə, halqa ilə finalda qalib gəlib və topla finalda isə ikinci yeri tutub. Sofiyada keçirilən Dünya Kubokunda iştirak edən Sofiya, burada çoxnövçülükdə və topla finalda ikinci, gürzlərlə və halqa ilə finalda üçüncü olub. Aprelin 15-də gimnast Daşkənddə keçirilən Dünya Kubokunda çıxış edib və 5 qızıl medal qazanıb. Bakıda keçirilən Dünya Kuboku mərhələsində Raffaeli çoxnövçülükdə Stilyana Nikolovaya uduzaraq ikinci yeri tutub.

Sofiya 2023-cü il Avropa çempionatında iki qızıl və bir gümüş medal,  İtaliya çempionatında isə 5 qızıl medal qazanıb.

Həmin il dünya çempionatında o, çoxnövçülükdə, top və halqa ilə finalda üç gümüş, komanda birinciliyində isə bir bürünc medal qazanıb.

### 2024

Olimpiya mövsümünün ilk yarışı Afinada keçirilən Dünya Kuboku mərhələsi olub. Sofiya top və halqa ilə finalda iki gümüş medal qazanıb. Bolqarıstanın paytaxtı Sofiyada keçirilən Dünya Kuboku mərhələsində iştirak edən Raffaeli halqa ilə hərəkətin finalında bürünc, gürzlər üzrə finalda isə qızıl medal qazanıb. Bakıda keçirilən Dünya Kuboku mərhələsində Sofiya çoxnövçülükdə Darya Varfolomeyeva və Elvira Krasnobayevanı geridə qoyaraq üçüncü olub. Halqa finalında gümüş, klublar finalında isə qızıl medal qazanıb. 

3-5 may tarixlərində Sofiya Avropa Kubokunda iştirak edərək çoxnövçülükdə gümüş, halqa ilə qızıl, gürzlərlə gümüş, lentlə bürünc medal qazanıb. Mayın 23-dən 26-a kimi Raffaeli Budapeştdə keçirilən bədii gimnastika üzrə 2024-cü il Avropa çempionatında İtaliyanı təmsil edib. Sofiya çoxnövçülükdə ikinci, topla finalda birinci, lentlə finalda isə ikinci olub, komanda yarışında da gümüş medal qazanıb.

## İstinadlar